ประสาน
&nbsp;
18 ส.ค. 2554

....ทีมข่าวการเงิน
เข้ามารับหน้าที่ประธานสมาคมธนาคารไทย ในจังหวะที่เกิดเหตุจลาจลครั้งประวัติศาสตร์ 
“ประสาร ไตรรัตน์วรกุล” กรรมการผู้จัดการธนาคารกสิกรไทย ในฐานะประธานสมาคมธนาคารไทย ได้โอกาสทำงานเชิงรุกทันที
ลุกขึ้นมาประสานไปยังแบงก์สมาชิกอื่นๆ เท่าที่จะทำได้ เพื่อรวบรวมข้อมูลปิดเปิดสาขา แล้วรีบแจ้งให้ลูกค้าประชาชนทราบ เพราะเป็นข้อมูลที่ทุกคนอยากรู้ ในภาวะที่แบงก์หลายแบงก์ถูกวางเพลิง
อีกทั้งยังประสานไปยังแบงก์ชาติขอให้เปิดศูนย์เงินสด แบงก์จะได้สำรองเงินให้พอ
ประสารทั้งโฟนอินเข้ารายการทีวี ทั้งใช้พีอาร์แบงก์ส่งเอสเอ็มเอสข่าวแบบทันต่อเหตุการณ์
“อ.ประสารกำลังประสานอยู่ครับ” ...“อ.ประสารฝากถามว่าข้อมูลชัดเจนไหม” เป็นประโยคที่กระจิบข่าวได้ยินจากผู้บริหารแบงก์กสิกรไทยในวันที่เกิดเรื่องวุ่น
อืม...อย่างนี้สงสัยจะเตรียมไปนั่งเป็นผู้ว่าแบงก์ชาติอ๊ะเป่า